Tasekla taqbaylit, tɛedda-d seg snat n talliyin, tallit tamenzut d timawit, anda tasekla tedder ɣef cfawat, tleḥḥu seg yimi ɣer umeẓẓuɣ. Seg tewsatin-is, ad d-nebder: Timucuha, inzan, timseɛraq, tamedyazt, atg. Ma yella d tis snat, d tirawit. Deg-s, bdan jerrden medden ɣef lkaɣeḍ iḍrisen-nni d-yettwannan, i wakken ad ten-id-ssuksen seg tatut wa ad sseḥbibren ɣef tsekla taqbaylit. Deg-s, nnulfant-d kra n tewsatin d timaynutin ur nelli ara yakan, seg-sent: amezgun, tullist, ungal, atg. Deg-sent ttawin-d yimura s tuget ɣef temsal yeɛnan timetti tamirant am tmagit, azγan n tmetti, atg.